Elan

Elan on slovenialainen urheiluvälineitä ja -vaatteita valmistava ja markkinoiva yhtiö. Se on parhaiten tunnettu suksistaan ja lumilaudoistaan. Elanin muita tuotteita ovat purje- ja moottoriveneet, urheiluvaatteet sekä kuntosali- ja telinevoimistelulaitteet. Tuotemerkki tuli tunnetuksi 1970-luvulla, kun ruotsalainen alppihiihtäjä Ingemar Stenmark voitti kolme peräkkäistä alppihiihdon maailmancupia Elan-suksilla. Toinen saman ajan Elan- kilpalaskija oli slovenialainen Bojan Krizaj. Ruotsalainen mäkihyppääjä Jan Boklöv kehitti V-tyylin Elanin suksien avulla.Prešeren, Polona: ELAN – Pride of Slovenia and a Global Player in Ski Production , Slovenia Connect -sivusto. Viitattu 5.5.2016.1980-luvun lopulla Elan kehitti ensimmäisenä carving- tyyliset laskettelusukset Elan SCX.Once more, with Elan, The Economist 9.12.1999. Viitattu 5.5.2016. Elan on kodinkonemerkki Gorenjen ohella ainoita Jugoslavian aikaisia tuotemerkkejä, jotka ovat jääneet elämään valtion hajottua. == Historia == thumb|Slovenialainen mäkihyppääjä Špela Rogelj Elan- suksineen.Elanin juuret juontuvat toisen maailmansodan jälkeiseen partisaanityöpajaan, jossa valmistettiin suksia sotilaskäyttöön. Suksien kehittäjänä ja tuotannon organisoijana toimi nuori puuseppä ja vuoden 1936 talviolympialaisiin osallistunut mäkihyppääjä Rudi Finžgar.Johnson, William Oscar: Yugoslavia's Elan Skis, First Used to Defeat Nazis, Are World-Beaters, Sports Illustrated 6.2.1984. Viitattu 5.5.2016. Vuonna 1949 yhtiö alkoi valmistaa pieniä veneitä, kuten kanootteja ja kajakkeja. Venetuotannon päämateriaaliksi tuli myöhemmin lujitemuovi. Vuosina 1978–1991 Elan valmisti lisenssillä saksalaista DG-purjelentokonetta. Jo Jugoslavian sosialismin vuosina noin kaksi kolmannesta Elanin tuotannosta meni vientiin. Vuonna 1983 Elanilla oli 1 076 työntekijää ja 15 mynntikonttoria ympäri maailmaa. Yli 700 000 suksiparin vuosituotannolla Elan oli maailman kolmanneksi suurin suksivalmistaja.Elan – Legendary Ski Brand , Yugotimes 20.12.2015. Viitattu 5.5.2016. Tuolloin suurin oli Rossignol 1,8 miljoonan parin tuotannollaan, ja Elanin kanssa samaa kokoluokkaa edustivat Fischer, Blizzard ja Atomic. Elan oli puoliksi Slovenian valtion omistuksessa, kunnes sen koko osakekanta myytiin vuonna 2015 Wiltan Enterprises Limited -yhtiölle (95 %) ja Merrill Lynch International -yhtiölle (5 %). Tämän oli määrä antaa yritykselle mahdollisuus maksaa Slovenian valtiolle takaisin sen saamat mutta EU:n vuonna 2012 laittomiksi toteamat valtion yritystuet.Slovenian SDH approves the sale of ski maker Elan, 29.7.2015. Viitattu 5.5.2016.Commission Finds State Aid to Elan Unlawful , European Report, 21.9.2012. Vaatii HighBeam-tilauksen. Viitattu 5.5.2016.Wiltan Enterprises buys 95.1% of Slovenia's Elan, Merrill Lynch Intl gets 4.9% - SDH , SeeNews The Corporate Wire 31.7.2015. Viitattu 5.5.2016. 2018 suomalaisomisteinen, Luxemburgiin rekisteröity KJK Management osti Elanin ja kauppa saatettiin päätökseen 2019. KJK Groupin perustaja on Kustaa Äimä. == Yritys tänään == Elan-konserni koostuu nykyisin paristakymmenestä yhtiöstä, ja sen pääomistaja on Skimar-niminen yhtiö. Valtaosassa tuotteista käytetään Elan-merkkiä. Sukset ja purjeveneet valmistetaan yhä Sloveniassa, lumilaudat Itävallassa ja moottoriveneet Kroatiassa. Elanin tuotteita myydään 46 maassa; Pohjois-Amerikassa, Japanissa, Saksassa ja Sveitsissä myynti tapahtuu omien tytäryhtiöiden kautta. Vuonna 2013 Elanin tytäryhtiö Itävallan Kärntenissä meni konkurssiin. === Urheiluvälineet === Elanin osuus maailman suksimarkkinoista oli vuonna 2015 noin kahdeksan prosenttia. Keväällä 2016 Elan ilmoitti luopuvansa mäkihyppysuksien valmistuksesta.Elan lopettaa mäkisuksien tuotannon , Turun Sanomat 20.4.2016. Viitattu 5.5.2016. Elan aloitti polkupyörien valmistuksen uudelleen 15 vuoden tauon jälkeen vuonna 2022. === Veneet === Elanin pursimallisto jakautuu kolmeen sarjaan. Impressionit ovat perhe- ja charterpursia (pituudet 40, 45 ja 50 jalkaa); GT-line on ylellisempi mallisarja (44 ja 50 jalkaa); ja E-sarja urheiluhenkisempi (30, 35, 40 ja 50 jalkaa). Elanin veneiden pääsuunnittelijoita ovat brittiläiset Rob Humphreys (purjeveneet) ja Tony Castro (moottoriveneet).Wilén, Kari: Elan 310 – uuden sukupolven matkaraaseri, Venelehti 11/2010. Viitattu 5.5.2016. === Areenakalusteet === === Tuulivoimalat === == Lähteet == ==Aiheesta muualla== *Elanin verkkosivustojen etusivu *https://www.elan-yachts.com/ Elan- purjeveneet *Elan 210 -purjeveneen esittely , Vene-lehti 4/2014 (pdf) Luokka:Jugoslavia Luokka:Slovenialaiset yritykset Luokka:Urheiluvälinevalmistajat Luokka:Veneenvalmistajat Luokka:Urheiluvälinemerkit